**STATUTTER**

**- Skytterstipend Buskerud skytterkrets**

1. Formål med skytterstipendet er å gi honnør til en skytter som har markert seg gjennom sin innsats og sine resultater innen skyttersporten og samtidig har fremtidige ambisjoner innen skyttersporten.
2. Det tildeles hvert år personlige stipend til aktive idrettsutøver(e) som er medlem og representerer en klubb innen Buskerud skytterkrets. Stipendets størrelse kan variere mellom 10.000 – 50.000 kroner. Beløp som disponeres til utdeling fastsettes hvert år i forbindelse med budsjett-behandlingen.
3. Utøvere som søker stipendet, bør kunne vise til gode sportslige resultater på nasjonalt nivå innen en eller flere skyte disipliner. Engasjement i laget utover sin egen personlige utvikling vil også kunne bli tillagt vekt i vurderingen.
4. Utøveren må forplikte seg til å representere klubben eller et lag innen Buskerud skytterkrets minst et år / en sesong etter tildelingen.
5. Begrunnet søknad må sendes inn av utøveren. Trenings- og konkurranseplaner, oversikt over oppnådde idrettslige prestasjoner og andre kvalifiserende faktorer, skal vedlegges.
6. Søker må forplikte seg til å sende skriftlig rapport til Buskerud skytterkrets. Det skal være en enkel rapporten som inneholder oppnådde resultater og hvilke sportslige mål utøveren har for framtida. Rapporten må sendes styret i Buskerud skytterkrets, senest et år etter at tildeling er foretatt.
7. Kandidater som har mottatt stipend tidligere, bør kunne vise til en dokumentert nivåheving før ny søknad vurderes.
8. Buskerud skytterkrets v/styret foretar utvelgelse av stipendmottakere. Ordningen administreres av skytterkretsen.
9. Søknadsfristen settes hvert år til 31. mai.
10. Tildelingen. Styrets leder eller en representant fra styret i Buskerud skytterkrets deler ut skytterstipendet. Om mulig skal tildelingen skje ved et kultur / idrettsarrangement. Lokal presse skal inviteres til utdelingen for å skape mest mulig blest om sporten.
11. Offentliggjøring. Tildelingsoversikten legges ut på skytterkretsens hjemmeside samt at mottaker av stipendet tilskrives. Lokal presse informeres.

20/4-2016 Buskerud Skytterkrets